\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DJEČJI VRTIĆ "MORSKA VILA" NIN**

**Dr. FRANJE TUĐMANA 5**

**23 232 NIN**

**OIB: 52231121132**

FINANCIJSKI PLAN ZA 2025. GODINU S

PROJEKCIJAMA ZA 2026. I 2027. GODINU

Nin, 20. prosinca 2024. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 29., 30. i 32. Zakona o proračunu (NN 87/08, 136,12 i 15/15, 144/21) i članka 50. Statuta Dječjeg vrtića "Morska vila" Nin Upravno vijeće Dječjeg vrtića "Morska vila" Nin nakon dobivene suglasnosti osnivača na 36. sjednici održanoj 20.prosinca 2024. godine donosi

**FINANCIJSKI PLAN DJEČJEG VRTIĆA MORSKA VILA ZA 2025. GODINU S PROJEKCIJAMA ZA 2026. I 2027. GODINU**

1. **OPĆI DIO FINANCIJSKOG PLANA**



Ukupno planirani prihodi poslovanja u 2025. godini iznosit će 811.270,00 €. Ukupni prihodi će se povećati za 34,93% u odnosu na 2024. godinu iz razloga povećanja troškova plaće i svih materijalnih troškova, troškova usluga koji će se u cijelosti financirati iz sredstava grada. Plaća će se postepeno povećavati do 30.06.2025. godine. U 2026. godini bilježi se rast prihoda od 9,49 % u odnosu na 2025. godinu u dijelu troškova plaće dok će plan za 2027. godini ostati na istoj razini kao i u 2026.

1. **POSEBNI DIO**

Posebni dio financijskog plana odnosi se na izvore financiranja:

* 1. ***PRIHODI FINANCIJSKOG PLANA***



 **2.1.1. Vlastiti prihodi**



U 2025. godini bilježimo ukupan pad od 95,63% vlastitih prihoda u odnosu na planirane prihode u 2024. godini jer se ukida naplata participacije za boravak djece u vrtiću s područja grada Nina, dok će se nastaviti s naplatom participacije za djecu koja nisu s ninskog područja.

***(Račun broj 64)*** odnosi se na prihode od najma prostora vrtića za održavanje edukacije stranog jezika u visini od 560,00 €.

***(Račun broj 65264)*** naplata participacije od roditelja smanjit će se za 97,45% iz razloga što će boravak djece s ninskog područja biti besplatan. Prihodi od 2.000,00 € ostvarit će se od naplate participacije za djecu koja nisu s ninskog područja.

***(Račun broj 65269)*** sufinanciranje roditelja odnosi se na uplate roditelja za karte za kazalište, prijevoz djece kao i za dio didaktike te se planiraju u visini od 900,00 €.

***(Račun broj 68311)*** odnosi se na ostale prihode usklađenja ili pripisa pozitivne kamate po žiro računu te se planiraju u visini od 10,00 €.

 **2.1.2. Prihodi od pomoći iz drugih izvora**



Prihodi od pomoći iz državnog proračuna odnose se na tekuće pomoći državnog proračuna za program predškole i djecu s teškoćama u razvoju te se planiraju u visini od 1.000,00 € dok se ostali prihodi iz sredstava EU i županijskog proračuna nisu planirala u narednim godinama.

 **2.1.3. Prihodi od pomoći iz nadležnog proračuna**



Zbog uvođenja besplatnog vrtića ukupni prihodi iz nadležnog proračuna za financiranje rashoda poslovanja u 2025. godini povećat će se za 55,62% u odnosu na 2024. godinu te za 9,56% u 2026. i 2027. u odnosu na 2025. godinu. Rashodi će se financirati iz nadležnog proračuna prema računima broj:

***(311)*** ***bruto plaće za zaposlene*** u iznosu od 500.000,00 euro što je za 28,21% više od rashoda u 2024. godini zbog zbog usvajanja prijedloga povećanja plaće koja će se uskladiti sa zakonom i povećanja broja djelatnika zbog povećanja kapacitet prostora i broja djece. Povećanje plaća izvršit će se u 4 faze od 01.10.2024. do 30.06.2025. Konačan iznos troška cjelogodišnjeg povećanja plaće realizirat će se u 2026. godini te će iznositi do 570.000,00 € kao i u 2027. godini.

***(312) ostali rashodi za zaposlene*** odnose se na isplatu regresa u visini od 9.000,00 € što je za 40,63% više nego u odnosu na 2024. godinu, božićnicu u visini od 300,00 € i jubilarne nagrade u visini od 4.000,00 € do 5.000,00 € u 2026. i 2027. godini što je za 40,63% više u odnosu na 2025. godinu iz razloga što određeni broj djelatnika ispunjava uvjete za isplatu jubilarne nagrade, dar za djecu zaposlenika 4.000,00 €, naknadu za bolovanje duže od 90 dana u visini od 1.200,00 € te topli obrok za cijelu godinu u visini od 36.000,00 € što je za 500% više nego u 2024. godini, a razlog je uvođenja neoporezive naknade za prehranu u visini od 100,00 € mjesečno od 31.10.2024. godine za 30 djelatnika.

***(313) doprinosi na plaće*** odnose se na doprinose za zdravstveno osiguranje u visini od 98.000,00 € u 2025. godini što je za 55,06% više nego u 2024. godini odnosno do 115.000,00 € u 2026. i 2027. godini što je više za 17,35% više u odnosu na 2025. godinu. Naknada za zapošljavenje invalida raste sukladno povećanju minimalne bruto plaće na državnoj razini tako da će ista porasti sa 1.900,00 € na 2.500,00 € godišnje tj. za 31,58% više u odnosu na 2024. godinu.

***(321) naknada za prijevoz*** odnosi se na isplatu naknade za prijevoz djelatnika s posla i na posao te će iznositi do 16.000,00 € zbog većeg broja zaposlenika što je za 18,52% više nego u odnosu na 2024. godinu. Dnevnice za služneni put planiraju se u istom iznosu od 500,00 € kao i u 2024. godini. Troškovi seminara u visini od 6.000,00 €, naknada za loko vožnju u visini od 100,00 €, troškovi smještaja i dnevnice u visini od 650,00 € ostaju isti kao i u 2024. godini.

***(322) nabava didaktike*** odnosi se na nabavu nove likovne i opće didaktike s kojom će se opremiti nove skupine djece u novim prostorijama vrtića u visini od 11.500,00 € što je za 21,05% više u odnosu na 2024. godinu iz razloga većeg broja djece u vrtiću. Za uredski materijal i literaturu planiran je trošak od 3.300,00 €, materijal za čišćenje i higijenski materijal povećat će se u odnosu na 2024. godinu zbog dodatnih prostorija i broja djece te će iznositi 10.100,00 €. Trošak namirnica planiran je u iznosu od 30.000,00 € dok se režijski troškovi planiraju u iznosu od 7.250,00 €. Troškovi sitnog inventara planiraju se u iznosu od 1.900,00 €, a troškovi odjeće i obuće djelatnika u iznosu od 1.200,00 €.

***(323) zdravstvene usluge*** odnose se na sistematski pregled djelatnika vrtića u iznosu od 6.500,00 € što je za 104,40% više u odnosu na troškove u 2024. godini zbog povećanja cijene i broja djelatnika sistematskih pregleda. Troškovi poštarine, telefona, promidžbenog materijala planirani su u iznosu od 1.300,00 €. Usluge tekućeg održavanja koje nastaju zbog raznih popravaka zgrade i opreme u vrtiću planiraju se u visini od 5.500,00 €. Troškovi vode, deratizacije i odvoza smeća planiraju se u iznosu od 5.000,00 €. Knjigovodstvene usluge koštat će 8.800,00 € dok se troškovi najma računalne opreme i ostalih računalnih usluga planiraju u iznosu do 3.000,00 €. Ostale usluge odnose se na zdravstvene usluge djelatnika u dijelu laboratorisjkih testiranja te ostale nepredviđene usluge u visini od ukupno 3.400,00 €.

***(329) premije osiguranja i ostali rashodi*** odnose se na osiguranje djelatnika i imovine u visini od 2.500,00 €. Na reprezentaciju se planira utrošiti 1.000,00 €.

***(422) nabava opreme*** odnosi se na nabavu opreme za opremanje novih prostorija vrtića u visini od 10.000,00 € u 2025.

 **2.1.4. Prihodi ostvareni od donacija trgovačkih društava**



Prihodi od donacija odnose se na donacije trgovačkih društava koje se će utrošiti u nabavku opreme ili u tom trenutku potrebnog materijala za potrebe vrtića.

 ***2.2. UKUPNI RASHODI FINANCIJSKOG PLANA***



 **2.2.1. RASHODI ZA ZAPOSLENE**



Ukupni rashodi za zaposlene porast će za 38,01 % u odnosu na 2024. godinu, a u 2026. i u 2027. godini povećat će se za 13,24% u odnosu na 2025. godinu. Bruto plaća u 2025. godini zajedno s troškovma doprinosa za zdravstveno osiguranje iznosti će 598.000,00 € te se u 2026. i 2027. godini očekuje rast od 13,24 % bruto plaće tj. 17,35% doprinosa za zdravstveno osiguranje. Ostali troškovi zaposlenika odnose se na različite naknade djelatnicima. To su naknada za topli obrok koji se planira u iznosu od 36.000,00 € po svakoj godini, regres u visini od 9.000,00 € za 30 djelatnika, božićnice u visini od 300,00 € zajedno s jubilarnim nagradama od 4.000,00 € u 2025. godini tj. 5.000,00 € u 2026. i 2027. godini, darovi za djecu u visini od 4.000,00 € te naknada za blovanje koje traje dulje od 3 mjeseca u visini od 1.200,00 €. Naknada za poseban doprinos za zapošljavanje raste u odnosu na 2024. godinu jer ovisi o visini povećanja minimalne plaće.

 **2.2.2. MATERIJALNI RASHODI**





Ukupni materijalni rashodi u visini od 131.100,00 € od 2025. godine financirat će se iz nadležnog proračuna grada te će se povećati za 400,76% u odnosu na 2024. godinu dok će u 2026. i 2027. iznositi 130.100,00 € te će pasti za 0,76% u odnosu na 2025. godinu tj. ostat će približno isti.

Od materijalnih rashoda iz vlastitih prihoda financirat će se troškovi za izradu fotografija te ostali nepredviđeni rashodi u visini od 1.500,00 €.



**2.2.3. RASHODI KOJI ĆE SE POKRITI IZ OSTALIH IZVORA**



Sredstva koja će se dobiti od iz državnog proračuna te od najma prostora utrošit će se u nabavu didaktike.

**2.2.4. RASHODI ZA NABAVU SITNOG INVENTARA**



Sredstva dobivena iz donacije uložit će se u nabavu potrebne opreme manje vrijednosti.

**2.2.5. FINANCIJSKI RASHODI**



Financijski rashodi iznose 1.010,00 €. Odnose na troškove platnog prometa i razna usklađenja i zatezne kamate te će se financirat iz vlastitih sredstava.

**2.2.6. RASHODI ZA OPREMU VEĆE VRIJEDNOSTI**



U 2025. godini planira se uložiti 10.000,00 € u opremanje novih prostora vrtića. Isti će se financirati iz sredstava grada.

**2.2.7. RASHODI ZA NABAVU UREDSKOG NAMJEŠTAJA**

U 2025., 2026. i 2027. godini planira se nabaviti uredskog namještaja u visini do 400,00 € iz vlastitih ostvarenih prihoda.



**2.2.8. RASHODI ZA NABAVU RAČUNALNE OPREME I UNAPRIJEĐENJE PREDŠKOLSKOG ODGOJA**



U 2025., 2026. i 2027. godini nisu se planirala sredstva za nabavu računalne opreme iz sredstva nadležnog proračuna.

**3. SAŽETAK DJELOKRUGA RADA**

**Dječji vrtić ''Morska vila“ Nin ( dalje: Vrtić)** je javna ustanova u kojoj se ostvaruje program odgoja i obrazovanja, njege, zdravstvene zaštite i prehrane djece u dobi od navršene 1. godine do polaska u osnovnu školu. Osnivač i vlasnik Vrtića je Grad Nin.

Ustanova u svom sastavu ima matični vrtić u Ninu na adresi Ulica dr. Franje Tuđmana 5 i područni vrtić u Poljica Brigu, u kojem se ove pedagoške godine nije formirala odgojno-obrazovna skupina zbog malog broja djece. U pedagošku 2024./2025. godinu upisano je ukupno 91 dijete u pet (5) odgojnih skupina (2 jasličke i 3 vrtićke) u cjelodnevnom 10- satnom programu . Nakon početka rada novih skupina (1 jaslička i 1 vrtićka) u vrtiću će biti upisano ukupno 120 djece u sedam(7) odgojnih skupina

Program se provodi sukladno Godišnjem planu i programu rada ustanove u pedagoškoj 2024./2025. g., sukladno Kurikulumu ustanove te propisima koje je definiralo Ministarstvo znanosti i obrazovanja RH.

Unutarnjim ustrojstvom Dječjeg vrtića, skupine istovrsnih i sličnih poslova razvrstavaju se na:

* Poslove vođenja vrtića,
* Stručno pedagoške poslove,
* Pravne i administrativno računovodstvene poslove,
* Pomoćno tehničke poslove.

Na ostvarivanju programa rade ravnatelj, odgajatelji i stručni suradnik pedagog. Isto tako planira se zapošljavanje zdravstvene voditeljice – medicinske sestre na 16 sati tjedno.

1. **Prostorni uvjeti – zgrada - stanje i plan**

Od 2019. godine odgojno obrazovni rad organizira se u novoizgrađenom, suvremenom objektu, na adresi Ulica dr. Franje Tuđmana 5.

Bruto površina građevine vrtića iznosi oko 1.300 m2 , dok površina korisnog unutrašnjeg prostora iznosi 1.075 m2. Prostorni sklop dječjeg vrtića sastoji se od: sobe dnevnog boravaka, garderobe, sanitarnog čvora i terase sa stepenicama. Vrtić ima igralište, koje je u sklopu vrtića s funkcionalnim spravama za dječju igru (klackalica, tobogan, ljuljačka, pješčanik i sl.). 2024. godine vrtić se nadogradio sa dodatne dvije (2) sobe dnevnog boravka, garderobe,sanitarnog čvora i terase sa stepenicama.

1. **prostorni uvjeti - soba dnevnog boravka, prostor - stanje i plan, opremljenost prostora**

Oprema i namještaj koje vrtić posjeduje funkcionalni su i prilagođeni dječjoj dobi. Prostor je opremljen niskim ormarima s otvorenim policama. Didaktička sredstva i oprema prilagođena su dobi djece. O unutrašnjoj opremljenosti vodi se stalna briga u skladu s potrebama djece i pedagoškim standardom.

**Naša misija** je utemeljena na suvremenoj humanističkoj – razvojnoj koncepciji ranog i predškolskog odgoja, provodi se cjelodnevni program usmjeren k razvoju cjelokupne ličnosti svakog djeteta, uvažavajući individualne potrebe i interese djece, kulturu obitelji i zajednice u kojoj djelujemo.

**Naša vizija**: Vrtić kao mjesto gdje je svako dijete jednako važno, jedinstveno i posebno, mjesto najboljih mogućnosti za sve, vrtić u koji se rado dolazi.

**4. OBRAZLOŽENJE PROGRAMA (AKTIVNOSTI I PROJEKATA)**

**4.2.1. Opis programa**

**Redoviti programi odgoja i obrazovanja**

Program ranog i predškolskog odgoja koji se provodi u našoj ustanovi odnosi se na redoviti cjelodnevni 10-satni program.

**Program predškole**, kao zasebni program organizirat će se ukoliko bude zainteresirane djece, dok su ostala djeca predškolske dobi integrirana u redoviti odgojno - obrazovni rad.

Redovna djelatnost financira se iz proračuna Grada Nina.

Program predškole – jednim dijelom sufinanciran je MZO ( 2,65 € po djetetu mjesečno), a ostatak se podmiruje iz sredstava proračuna Grada.

1. **ZAKONSKE I DRUGE PRAVNE OSOBE**

**Djelatnost predškolskog odgoja ostvaruje se u skladu sa zakonima:**

* Zakon o predškolskom odgoju i obrazovanju, NN 10/97, 107/07, 94/13, 98/19, 57/22, 110/23
* Državni pedagoški standard predškolskog odgoja i obrazovanja (NN 63/08. i 90/10) (dalje: DPS)
* Pravilnik o načinu raspolaganja sredstvima državnog proračuna i mjerilima sufinanciranja programa predškolskog odgoja (NN 134/97)
* Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97)
* Pravilnik o načinu i uvjetima polaganja stručnog ispita odgajatelja i stručnih suradnika u dječjem vrtiću (NN 133/97)
* Zakon o proračunu (NN 87/08, 136/12, 15/15,144/22)

**6. CILJEVI PROVEDBE PROGRAMA I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA**

Prioritet je pružanje usluga odgoja i obrazovanja djece predškolske dobi. Cilj je podići kvalitetu rada stalnim i kvalitetnim usavršavanjem stručnih djelatnika, podizanjem kvalitete materijalnih uvjeta. Djecu poticati na izražavanje kreativnosti, sudjelovanje u projektima. Poticati komunikaciju na relacijama odgajatelj – dijete - roditelj. Kontinuiranim radom utjecati na cjeloviti razvoj djeteta, osobito u godini prije polaska u školu.

Cilj je održavati priredbe, izložbe , razna događanja, obilježiti važna događanja, blagdane, provoditi aktivnosti koje doprinose razvoju pozitivnih vrijednosti i razvoju djeteta na svim područjima razvoja.

Prilagodit ćemo se potrebama roditelja i primarnim potrebama djece.

Stručno osposobljavati i educirati zaposlenike. Djeci s teškoćama će se omogućiti potpora, sigurniji boravak u vrtiću te poticanje kvalitete rada i življenja u vrtiću.

**Omogućiti sigurnost djece i djelatnika u prostorima vrtića**

**Pokazatelj rezultata**: Provedba mjera zaštite na radu, zaštite od požara, mjere ispravnosti hrane i provedbe higijenskih i zdravstvenih mjera djece i zaposlenika, provedba sigurnosno zaštitnog i preventivnog programa koji su obvezujući za sve djelatnike, osiguranje povoljnih mikroklimatskih uvjeta u vrtiću, prozračivane, osvjetljavanje, ventilacija. Provoditi pojačanu dezinfekciju prostora i opreme.

1. **Osiguranje primjerenih i sigurnih uvjeta za boravak na zraku**

**Pokazatelj rezultata**: Provođenje sigurnosnih mjera, sigurno i ispravno igralište, nabavka nove opreme, sigurno ograđivanje vanjskih prostora.

1. **Nabava opreme**

**Pokazatelj rezultata**: Nabava opreme za kuhinju – poboljšani higijenski uvjeti, nabava opreme za sobe dnevnog boravka – bolje poticajno okruženje, oprema za dvorište, i sl.

1. **Održavanje**

**Pokazatelj rezultata:** Bojanje zidova u svim prostorijama vrtića, održavanje i popravci opreme, pregledi i održavanje vanjskih prostora.

**PODIZANJE STRUČNOSTI I KOMPETENCIJA ODGOJITELJA I STRUČNIH SURADNIKA**

Sudjelovanje na seminarima, stručnim skupovima, edukacijama, suradnja s drugim vrtićima i institucijama, pri tom koristiti i elektroničke oblike komunikacije.

**Pokazatelj rezultata**: Organizacija raznih oblika aktivnosti, poboljšanja metoda i načina rada, zadovoljno i motivirano dijete, informiran roditelj, spremnost za timski rad**.**

**OSPOSOBLJAVANJE POMOĆNOG OSOBLJA I OSOBLJA KUHINJE**

Obavljanje sanitarnih pregleda, edukacija, opremanje zaštitnom odjećom i obućom, primjena ekoloških sredstava za čišćenje, korištenje sredstava za sprečavanje prijenosa bolesti.

**ZADOVOLJENJE POTREBA RODITELJA ZA DOVOLJNIM BROJEM I TRAJANJEM REDOVITIH PROGRAMA**

Organizirati rad u svrhu ostvarivanja prava svakog djeteta na vrtić.

Organizirati dulji rad vrtića, korištenje svih kapaciteta i potencijala vrtića**.**

**Pokazatelj rezultata:** Usklađenost i zadovoljenje potreba zaposlenog osoblja u skladu s potrebama ustanove.

**ZADOVOLJENE POTREBA RODITELJA ZA STRUČNIM SAVJETOVANJIMA**

Pomoć roditeljima u odgoju i obrazovanju djece, pružiti im podršku da nađu stručnu pomoć za rješavanje prepreka na koje nailaze. Organizirati mogućnost za kontakte elektroničkim putem, individualno savjetovanje ili ih uputiti na ciljane kontakte sa stručnjacima.

**RAD S DJECOM S TEŠKOĆAMA I DAROVITOM DJECOM**

Osigurati manji broj djece u skupinama u kojima su uključena djeca s teškoćama. Omogućiti pomoć odgojitelju u radu prilagoditi program djetetu, pratiti njegov razvoj, dati savjet i preporuke za daljnje postupanje.

**Pokazatelj rezultata:** Zadovoljan sustav uključivanjem djeteta u redoviti program i zadovoljenje svih njegovih potreba. Pomoć roditeljima.

**PREDŠKOLA**

Uključiti svu djecu pred polazak u školu u obvezni program predškole kroz redovite programe.

**Pokazatelj rezultata**: Omogućeni prostorni uvjeti na širem području, prihvaćanje novih metoda i pristupa radu.

**RAD S PRIPRAVNICIMA RADI STRUČNOG OSPOSOBLJAVANJA ZA SAMOSTALAN RAD I OMOGUĆAVANJE STRUČNOGNAPREDOVANJA STRUČNIH DJELATNIKA**

Odgojitelja pripravnika stručno osposobiti a samostalni rad uz rad s mentorom. Osigurati napredovanje odgojitelja u struci u položajna zvanja.

**Pokazatelj uspješnosti**: Motiviranost odgojitelja pripravnika na promišljanje prakse i prenošenje naučenog na druge. Ljubav prema struci putem pozitivnog okruženja i moralnih motiva Više zaposlenih – nova dimenzija i kvaliteta rada.

**7.ISHODIŠTE I POKAZATLJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Za potrebe programa vrtić se financira sredstvima:

* Proračuna Grada Nina
* Fizičkih osoba – DONACIJE
* Drugih proračuna – POMOĆI

**8. PLANIRANI DJELATNICI**

**I. Djelatnici koji su zaposleni u vrtiću**

|  |  |  |  |  |
| --- | --- | --- | --- | --- |
| **Radno mjesto** | **Broj djelatnika** | **Neodređeno puno radno vrijeme** | **Neodređeno nepuno radno vrijeme** | **Određeno puno radno vrijeme** |
| Ravnatelj | 1 | 1 | 0 | 0 |
| Odgojitelj | 15 | 15 | 0 | 0 |
| Pedagog | 1 | 1 | 0 | 0 |
| Zdravstvena voditeljica - medicinska sestra | 1 | 0 | 1 | 0 |
| Spremačica | 6 | 5 | 0 | 1 |
| Pomoćnik za djecu s teškoćama | 2 | 0 | 0 | 2 |
| Kuharica | 1 | 1 | 0 | 0 |
| Pomoćna kuharica | 2 | 2 | 0 | 0 |
| Domar | 1 | 1 | 0 | 0 |
| **UKUPNO** | **30** | **26** | **1** | **3** |

**9.POKAZATELJI USPJEŠNOSTI**

**ZAPOSLENI**

1. Provedba mjera Državno pedagoškog standarda – oprema, manji broj djece u skupini , pomoć stručnih suradnika;
2. Primjerena naknada za rad;
3. Osigurano napredovanje i stručno osposobljavanje zaposlenika;
4. Pozitivno ozračje i motiviranost.

**RODITELJI**

1. Zadovoljena potreba djece za hranom, njegom i materijalnim okruženjem;
2. Fleksibilnost u radu i prilagodba potrebama obitelji;
3. Dovoljan broj redovitih programa radi zadovoljenja potreba roditelja;
4. Realizacija dodatnih cjelodnevnih programa duljeg trajanja;
5. Realizacija kraćih i posebnih programa;
6. Zadovoljeni higijenski i sanitarni uvjeti;
7. Sigurnost djece – realizacija sigurnosno zaštitnog programa;
8. Uvažavanje primjedbi i sugestija;
9. Uključivanje roditelja u život i rad vrtića, stvaranje partnerskih odnosa;
10. Savjetovanje za roditelje.

**DJECA**

1. Sretno i zadovoljno dijete;
2. Sudjelovanje u projektima – aktivnostima primjerenih za dob djeteta i sposobnosti;
3. Sudjelovanje na izletima, predstavama, manifestacijama, izložbama;
4. Sudjelovanje u kraćim i posebnim programima.

**OSNIVAČ**

1. Materijalna podrška;
2. Moralna podrška;
3. Uzajamno uvažavanje i podržavanje;
4. Razumijevanje problematike rada;
5. Pozitivan stav prema predškolskom odgoju i obrazovanju;
6. Podržavanje promjena.

Program predškolskog odgoja i obrazovanja kojeg je jedinica lokalne samouprave utvrdila kao svoju potrebu, treba stalno unapređivati, financijski podržati sukladno potrebama i mogućnostima.

KLASA: 400-01/24-01/01

UR.BROJ:2198-10-08-01-24-37

Nin, 20.prosinca 2024 godine.

Ravnateljica Predsjednica Upravnog vijeća

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Morović Ines Jakovčević